A4-0274/97

Ψήφισμα σχετικά με την Πράσινη Βίβλο της Επιτροπής για τις σχέσεις μεταξύ της Ευρωπαϊκής Ένωσης και των χωρών ΑΚΕ στο κατώφλι του 21ου αιώνα - Προκλήσεις και εναλλακτικές προτάσεις για μια νέα εταιρική σχέση (COM(96)0570 - C4-0639/96)

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο της Επιτροπής (COM(96)0570 - C4-0639/96),

- έχοντας υπόψη τα άρθρα 130 Υ έως 130 Ψ της Συνθήκης ΕΚ,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής για τα Δικαιώματα της Γυναίκας (A4-0274/97),

Α. υπενθυμίζοντας την υποστήριξή του προς τη Σύμβαση του Λομέ, και υπογραμμίζοντας ότι το πνεύμα και η πολιτική της Λομέ αποτελούν θεμελιώδη στοιχεία της πολιτικής ταυτότητας της Ευρωπαϊκής Ένωσης και ότι οι διάφορες Συμβάσεις Λομέ αντιπροσωπεύουν το πλέον προηγμένο όργανο διεθνούς συνεργασίας Βορρά-Νότου και ως τέτοιες είναι κοινή κληρονομιά που πρέπει να προστατευθεί,

Β. λαμβάνοντας υπόψη ότι η οικονομική παγκοσμιοποίηση εκφράζεται ταυτόχρονα από την άνοδο των αναπτυσσομένων χωρών και από την επιδείνωση των ανισοτήτων και της φτώχειας, καθώς και από την αύξηση των κινδύνων περιθωριοποίησης χωρών και πληθυσμών, ιδιαίτερα στις αναπτυσσόμενες αλλά και στις ίδιες τις ανεπτυγμένες χώρες,

Γ. λαμβάνοντας υπόψη ότι οι άνθρωποι είναι όλο και πιο συνδεδεμένοι μεταξύ τους, πράγμα που οδηγεί ταυτόχρονα στην εμφάνιση αξιών κοινών σε ολόκληρη την ανθρωπότητα αλλά και στην εκδήλωση αντιδράσεων αναδίπλωσης και απόρριψης εκ μέρους αυτών που αισθάνονται παραμερισμένοι,

Δ. ότι οι γυναίκες στις χώρες ΑΚΕ εξακολουθούν να υφίστανται σοβαρές διακρίσεις λόγω έλλειψης νομικών δικαιωμάτων, και ίσης πρόσβασης στην εκπαίδευση, την επαγγελματική κατάρτιση και τις ευκαιρίες απασχόλησης[semigr ] ότι συχνά εξαιρούνται από τις διαδικασίες λήψης αποφάσεων και ότι δεν υπάρχουν οι αναγκαίες ευκολίες για την προστασία της γενετήσιας υγείας[semigr ]

Ε. λαμβάνοντας υπόψη ότι τα πάντα δεν εξαρτώνται από ένα αόρατο χέρι, ότι υπεράνω της αγοράς υπάρχουν γυναίκες, άνδρες και ανθρώπινες αξίες κι ότι η παγκοσμιοποίηση των αγορών κεφαλαίων και εμπορευμάτων πρέπει να συμπληρωθεί με οικονομικές, περιβαλλοντικές, πολιτικές και κοινωνικές ρυθμίσεις,

ΣΤ. λαμβάνοντας υπόψη ότι οι πολιτικές αναπτυξιακής συνεργασίας, και κυρίως οι Συμφωνίες του Λομέ, είναι βασικά στοιχεία αυτών των ρυθμίσεων, και ότι η Ευρωπαϊκή Ένωση πρέπει να συμβάλει ώστε οι λιγότερο αναπτυγμένες χώρες να μπορέσουν να επωφεληθούν από την παγκοσμιοποίηση των αγορών κεφαλαίων και εμπορευμάτων, και ότι είναι ως εκ τούτου λυπηρό το γεγονός ότι οι χώρες της Υποσαχάρειας Αφρικής διαδραματίζουν ελάχιστο ρόλο στις ευρωπαϊκές εμπορικές συναλλαγές,

Ζ. λαμβάνοντας υπόψη ότι η μόνη δυνατότητα για να καταπολεμηθούν αποτελεσματικά οι ρίζες της ανεργίας και του κοινωνικού αποκλεισμού βρίσκεται στη δημιουργία παραγωγικών θέσεων εργασίας στους επίσημους και τους άτυπους τομείς[semigr ]

Η. λαμβάνοντας υπόψη ότι, προκειμένου να επιτευχθούν τα καλύτερα δυνατά αποτελέσματα στο πλαίσιο της συνδυασμένης ευρωπαϊκής βοήθειας, είναι ανάγκη να κατορθώσει η Ευρωπαϊκή Ένωση να προσανατολίσει καταλλήλως την αναπτυξιακή βοήθεια των μεμονωμένων κρατών μελών και να διασφαλίσει το συνεπή συντονισμό της πολιτικής για τη βοήθεια και των άλλων πολιτικών και ιδίως της κοινής γεωργικής πολιτικής,

Θ. λαμβάνοντας υπόψη ότι υπάρχουν καλύτερες προοπτικές για αποτελεσματικές πολιτικές αναπτυξιακής συνεργασίας και για τον αγώνα κατά της φτώχειας, από τότε που εξαφανίστηκαν οι αρνητικές παρενέργειες της υποστήριξης που εδίδετο, στο πλαίσιο του Ψυχρού Πολέμου, σε δικτατορίες και διεφθαρμένα καθεστώτα, δεδομένου ότι η κατάσταση σε ορισμένες χώρες ΑΚΕ εξακολουθεί να είναι λυπηρή,

Ι. θεωρώντας λυπηρή τη μείωση ενδιαφέροντος εκ μέρους της Ευρώπης για το Νότο, που είναι αντιστρόφως ανάλογη της αύξησης του ενδιαφέροντός της για τις χώρες της Ανατολικής Ευρώπης και της Μεσογείου,

ΙΑ. υπογραμμίζοντας τις πρόσφατες θετικές εξελίξεις που σημειώθηκαν στην Αφρική και κυρίως την πρόοδο στους τομείς της δημοκρατίας και του κράτους δικαίου, τη βελτίωση των οικονομικών επιδόσεων, τη νέα νοοτροπία και τις προσδοκίες των νεοεμφανιζόμενων γενεών, καθώς και των γυναικών οι οποίες ευλόγως επιθυμούν να διαδραματίσουν όλο και πιο σημαντικό ρόλο στην πολιτική, κοινωνική και οικονομική ανάπτυξη της χώρας τους[semigr ] επισημαίνοντας ότι το γεγονός αυτό είναι επίσης θετικό διότι δίνεται η δυνατότητα να διατεθούν οι αποδεσμευμένοι πόροι που προηγουμένως χρησιμοποιούνταν από την αστυνομία και το στρατό για τη βελτίωση της υγειονομικής και της ιατρικής περίθαλψης, για την εκπαίδευση και τις κοινωνικές μεταρρυθμίσεις,

ΙΒ. υπογραμμίζοντας ότι είναι καθήκον της Ευρωπαϊκής Ένωσης, καθώς και συμφέρον της να υποστηρίξει έμπρακτα τη δημοκρατική κοινωνική και οικονομική εξέλλιξη στις χώρες ΑΚΕ όπου έχει υπάρξει παρόμοια πρόοδος,

ΙΓ. λαμβάνοντας υπόψη ότι η ΕΕ οφείλει να εφαρμόσει φιλόδοξη και αποφασιστική πολιτική έναντι των χωρών ΑΚΕ και ειδικότερα της Νοτίως της Σαχάρας Αφρικής[semigr ] ότι η ΕΕ οφείλει να προτείνει στους εταίρους που το επιθυμούν, μια νέα συμφωνία με στόχο όχι μόνο τη διατήρηση των κεκτημένων της 25ετούς συνεργασίας Βορρά-Νότου η οποία, εάν δεν είναι παραδειγματική είναι τουλάχιστον μοναδική στο είδος της, αλλά και για την αύξηση της αποτελεσματικότητας και τη διεύρυνση της εμβέλειάς τους[semigr ] ότι η συμφωνία αυτή θα πρέπει να αποσκοπεί στην βιώσιμη και ανθρώπινη ανάπτυξη, την καταπολέμηση της φτώχειας, την ενσωμάτωση των χωρών ΑΚΕ στην παγκόσμια οικονομία, στην εμβάθυνση και την ενίσχυση της πολιτικής σχέσης μεταξύ της ΕΕ και των χωρών ΑΚΕ[semigr ] ότι η νέα αυτή μορφή συνεργασίας θα απαιτήσει διαφοροποιημένες σχέσεις μεταξύ της ΕΕ και των χωρών ΑΚΕ σε συνάρτηση με την κατάσταση στις διάφορες περιφέρειες, υποπεριφέρειες και χώρες, ως εκ τούτου δε μια διαφορετική αρχιτεκτονική των προγενέστερων συμφωνιών και συμβάσεων[semigr ] ότι η ανανέωση της Τέταρτης Σύμβασης Λομέ αποτελεί ευκαιρία για τα συμβαλλόμενα μέρη να επανεπεξεργαστούν, υπό το πρίσμα του νέου συστήματος διεθνών σχέσεων, τους λόγους μιας εταιρικής σχέσης αμοιβαίου συμφέροντος, διατηρώντας παράλληλα και αξιοποιώντας τη βασική αρχή της ισοτιμίας που κατέστησε την πολιτική της Λομέ μοναδική στο είδος της,

ΙΔ. έχοντας σημειώσει, εν αναμονή της διάσκεψης κορυφής των αρχηγών κρατών των χωρών ΑΚΕ, τη βούληση που εξέφρασαν οι εκπρόσωποι των χωρών αυτών να διατηρηθεί το γεωγραφικό πλαίσιο της ομάδας χωρών ΑΚΕ,

ΙΕ. λαμβάνοντας υπόψη ότι πολλές υπερπόντιες χώρες και εδάφη και άκρως απομακρυσμένες κοινοτικές περιφέρειες βρίσκονται εντός των περιφερειακών συνόλων της Αφρικής, της Καραϊβικής και του Ειρηνικού και ότι για το λόγο αυτό πρέπει να προωθηθεί η συνεργασία μεταξύ εταίρων ΑΚΕ, ΥΧΕ και ιδιαιτέρως απομακρυσμένων περιφερειών της Ένωσης,

ΙΣΤ. λαμβάνοντας υπόψη ότι σε γενικές γραμμές είναι απαραίτητη μια συνολική προσέγγιση στην αναπτυξιακή πολιτική της ΕΕ,

IΖ. λαμβάνοντας υπόψη ότι οι δεσμεύσεις που ανέλαβαν οι κυβερνήσεις κατά τις Δασκέψεις των Ηνωμένων Εθνών για τα Δικαιώματα του Παιδιού (1990), για το Περιβάλλον και την Ανάπτυξη (1992), για τα Δικαιώματα του Ανθρώπου (1993), για τον Πληθυσμό και την Ανάπτυξη (1994), για την Κοινωνική Ανάπτυξη (1995), για τις Γυναίκες (1995), για τους Βιότοπους (1996) και για τα Τρόφιμα (1996) καθώς και ο Αφρικανικός Χάρτης για τη λαϊκή συμμετοχή και ανάπτυξη (1990) συμβάλλουν στη βιώσιμη ανάπτυξη και ότι, λαμβανομένης υπόψη της αλληλεξάρτησης όλων αυτών των παραγόντων, είναι ανάγκη να βασίζεται η μελλοντική συμφωνία στις δεσμεύσεις αυτές,

1. τάσσεται, στο πλαίσιο της Ε' Σύμβασης του Λομέ (2000-2010), υπέρ της ανανέωσης και ενίσχυσης της συνεργασίας ΑΚΕ-ΕΕ[semigr ]

2. τάσσεται υπέρ μιας πέμπτης σύμβασης που θα αφορά ιδίως μια συνολική συμφωνία που θα καθορίζει σε ενιαία βάση, ισχύουσα για όλες τις χώρες ΑΚΕ, τους στόχους και τις πολιτικές, οικονομικές, δημοσιονομικές, εμπορικές και κοινωνικές αρχές της συνεργασίας ΑΚΕ-ΕΕ, σε συνδυασμό με ενιαίους θεσμούς στο επίπεδο της προώθησης των δημοκρατικών αξιών, του σεβασμού των δικαιωμάτων του ανθρώπου, του κοινοβουλευτικού και πολιτικού διαλόγου, και θα περιλαμβάνει μέσα συνεργασίας που θα διαφοροποιούνται ανάλογα με το επίπεδο της ανάπτυξης των χωρών που αποτελούν την ομάδα ΑΚΕ, χωρίς τούτο να θέτει σε κίνδυνο την ταυτότητα και την πολιτική τους ιστορία[semigr ]

3. κρίνει ότι η νέα σύμβαση θα πρέπει να περιλαμβάνει πολλαπλά επίπεδα, πέρα από το εθνικό:

- το πρώτο επίπεδο θα συγκεντρώνει το σύνολο των εταίρων που αποβλέπουν στους ίδιους στόχους κοινωνικής και βιώσιμης ανάπτυξης, ειρήνης, δημοκρατίας και σεβασμού των ανθρωπίνων δικαιωμάτων, που δέχονται να αναλάβουν τις ίδιες μεγάλες παγκόσμιες υποχρεώσεις και να συμμορφωθούν στους ίδιους κανόνες συνεργασίας[semigr ]

- το δεύτερο επίπεδο θα προωθεί την περιφερειακή συνεργασία και θα επιτρέπει ιδίως να εξετάζονται θέματα όπως η ασφάλεια, ο περιορισμός και ο έλεγχος του εμπορίου των όπλων, η απαγόρευση της χρήσης ναρκών ξηράς, η πρόληψη και αντιμετώπιση των συγκρούσεων[semigr ]

- το τρίτο επίπεδο θα έχει χαρακτήρα υποπεριφερειακό ως προς την Αφρική, με στόχο την προώθηση της περιφερειακής ολοκλήρωσης και θα επιτρέπει ιδίως την αντιμετώπιση εμπορικών και νομισματικών ζητημάτων (ζώνη του φράγκου)[semigr ]

4. τονίζει τη σημασία της ύπαρξης δημοκρατικών δομών, του σεβασμού των ανθρωπίνων δικαιωμάτων, της βεβαιότητας του δικαίου και της αποτελεσματικής διοίκησης[semigr ]

5. θεωρεί ότι η σύνθεση της ομάδας ΑΚΕ είναι δυνατόν να διευρυνθεί ή να μεταβληθεί μόνον στο πλαίσιο αμοιβαίας συμφωνίας με τις χώρες ΑΚΕ και ότι πρέπει να διατηρηθεί η συνοχή της ομάδας ΑΚΕ[semigr ]

6. υπογραμμίζει ότι, λόγω της γεωγραφικής εγγύτητας και της ιστορικής της ευθύνης, η Ευρωπαϊκή Ένωση επωμίζεται ιδιαίτερο καθήκον όσον αφορά την Αφρική[semigr ]

7. φρονεί ότι η νέα αυτή κατεύθυνση των σχέσεων ΕΕ-ΑΚΕ δεν πρέπει να έχει ως αποτέλεσμα να μειώσει η ΕΕ τις δεσμεύσεις που έχει αναλάβει έναντι των εταίρων του Νότου και που κατόρθωσε να διατηρήσει κατά τις διαπραγματεύσεις σχετικά με το 8ο ΕΤΑ[semigr ]

8. θεωρεί ότι οι ιδιόρρυθμες βασικές αρχές που διέπουν τη Σύμβαση του Λομέ: συμβασιακός χαρακτήρας, προβλεψιμότητα, ασφάλεια, εταιρική σχέση, και που είναι ακόμη πιο επίκαιρες από ό,τι το 1975, πρέπει να διατηρηθούν και στην προσεχή Σύμβαση[semigr ]

9. τονίζει αφετέρου ότι η εταιρική σχέση θεωρείται πλέον, ακόμη κι από τον ΟΟΣΑ και την Ομάδα των Οκτώ (G8), ως το αναπόσπαστο στοιχείο κάθε πολιτικής στον τομέα της αναπτυξιακής συνεργασίας[semigr ]

Σε ό,τι αφορά την εταιρική σχέση

10. τάσσεται υπέρ της ενίσχυσης της εταιρικής σχέσης, που είναι το βασικό στοιχείο της μελλοντικής συνεργασίας ΑΚΕ-ΕΕ, και τούτο κυρίως μέσω:

- της διατήρησης της Συνέλευσης Ίσης Εκπροσώπησης ΑΚΕ-ΕΕ, η οποία αποτελεί ουσιαστικό στοιχείο στο πλαίσιο του διαλόγου Βορρά-Νότου,

- της πρωτοκαθεδρίας της πολιτικής διάστασης, συμπεριλαμβανομένης της πρόληψης των κρίσεων και κινδύνων, της αντιμετώπισης του θέματος της μετανάστευσης και των ζητημάτων που εξετάζονται στις διεθνείς διασκέψεις που υπάγονται στο πεδίο της συνεργασίας ΑΚΕ-ΕΕ,

- της δέουσας μεταρρύθμισης των θεσμών ΑΚΕ-ΕΕ, με την συμπερίληψη κυρίως της περιφερειακής διάστασης, και με συνεκτίμηση της θέσης των ΥΧΕ,

- της εφαρμογής της τακτικής των συμβολαίων αντί για την δύσχρηστη τακτική της συσσώρευσης όρων και προϋποθέσεων, υπό την προϋπόθεση ότι οι ενδιαφερόμενες χώρες σέβονται τις δημοκρατικές αρχές και τα δικαιώματα του ανθρώπου[semigr ]

- της απόδοσης προτεραιότητας στην προαγωγή του κράτους δικαίου και στη χρηστή αξιοποίηση των κονδυλίων,

- της αποτελεσματικότερης εφαρμογής,

- της διαφοροποίησης των συντελεστών τόσο σε επίπεδο λήψης αποφάσεων όσο και σε επίπεδο εκτέλεσης,

- της συστηματοποίησης των δυνατοτήτων συμμετοχής των διαφόρων φορέων (εθνικών και τοπικών διοικήσεων, ιδιωτικής οικονομίας, κοινωνικών φορέων) τόσο σε επίπεδο λήψεως αποφάσεων όσο και σε επίπεδο εκτέλεσης,

- της επανεξισορρόπησης της εταιρικής σχέσης υπέρ των χωρών ΑΚΕ, έτσι ώστε οι χώρες αυτές να μπορέσουν, στο μέτρο του δυνατού, να διαχειρίζονται την αναπτυξιακή διαδικασία τους[semigr ]

11. θεωρεί ότι ο πολιτικός διάλογος και η εταιρική σχέση μεταξύ Ευρωπαϊκής Ένωσης και των χωρών ΑΚΕ έχει στρατηγικό χαρακτήρα για αμφότερα τα μέρη, μεταξύ άλλων και για να αντιμετωπίσουν από κοινού τις προκλήσεις της παγκοσμιοποίησης, τόσο σε πολιτικό, όσο και σε οικονομικό και εμπορικό επίπεδο[semigr ]

12. λαμβάνει υπό σημείωση τα πορίσματα του Συμβουλίου της 2ας Ιουνίου 1997 σχετικά με την πρόληψη των συγκρούσεων και το προτρέπει να επεκτείνει τις ενέργειές του προς την κατεύθυνση αυτή, λαμβάνοντας πλήρως υπόψη το σημαντικό ρόλο των γυναικών όσον αφορά την πρόληψη και την αντιμετώπιση των συγκρούσεων[semigr ]

13. προτρέπει την Επιτροπή να προβλέψει, σε όλα τα εθνικά και περιφερειακά ενδεικτικά προγράμματα, μηχανισμό πρόληψης των συγκρούσεων που θα διασφαλίζει την δυνατότητα ταχείας αποδέσμευσης, κατά την περίοδο που έπεται της σύγκρουσης, των πιστώσεων για την παροχή βοήθειας στο πλαίσιο των ειρηνευτικών προγραμμάτων στις χώρες ΑΚΕ[semigr ]

14. καλεί την Επιτροπή να πραγματοποιήσει μελέτες αξιολόγησης των επιπτώσεων των συγκρούσεων στις περιοχές που χαρακτηρίζονται από αστάθεια προκειμένου να εκτιμήσει με ποιόν τρόπο το πλήρες φάσμα των αναπτυξιακών, εμπορικών και εξωτερικών πολιτικών της ΕΕ μπορεί να συμβάλει στη μείωση του κινδύνου βίαιης σύγκρουσης και την προστασία των ευαίσθητων ομάδων[semigr ]

15. εκφράζει την επιθυμία όπως οι διατάξεις σχετικά με την ασφάλεια της αφρικανικής ηπείρου περιλαμβάνουν:

- απαγόρευση της χρήσης ναρκών ξηράς,

- τον έλεγχο και τον περιορισμό της πώλησης όπλων,

- περιορισμό των στρατιωτικών δαπανών στο 1% του ΑΕΠ, αλλιώς υπάρχει κίνδυνος να περιορισθεί η βοήθεια της Ένωσης στο πλαίσιο της συνεργασίας,

- περιφερειακού επιπέδου μηχανισμό αξιολόγησης των εντάσεων και προετοιμασίας των παρεμβάσεων[semigr ]

- διάθεση στις χώρες ΑΚΕ δορυφορικών πληροφοριών που θα μπορούσαν να συμβάλουν στην πρόληψη των κρίσεων[semigr ]

16. θεωρεί ως προαπαιτούμενο κάθε αναπτυξιακής δράσης τη διαδικασία αφαίρεσης των ναρκοπεδίων στις χώρες που αντιμετωπίζουν το πρόβλημα αυτό,

17. κρίνει αναγκαία την ανάπτυξη και εφαρμογή ενός κώδικα συμπεριφοράς για την Ευρωπαϊκή Ένωση και τις χώρες ΑΚΕ με στόχο την καταπολέμηση του εμπορίου όπλων και της παράδοσης όπλων σε χώρες που βρίσκονται σε περιφέρειες με επαπειλούμενες ή μαινόμενες συγκρούσεις[semigr ]

18. υποστηρίζει την πρόταση της Επιτροπής περί διαφοροποίησης της συνεργασίας αναλόγως των αναγκών και των επιδόσεων, με την προϋπόθεση ότι η στάση της ΕΕ θα στηρίζεται αποκλειστικά σε κοινές αξίες και στόχους, αποκλειομένης κάθε διάκρισης[semigr ] ζητεί όπως η διαφοροποίηση πραγματοποιηθεί κατά τρόπον ώστε να μην αποβεί εις βάρος της συνολικής συνοχής της ομάδας ΑΚΕ, ούτε εις βάρος της προϋπάρχουσας περιφερειακής αλληλεγγύης[semigr ]

19. θεωρεί ότι η πραγματική συμπερίληψη των οργανώσεων της κοινωνίας των πολιτών (ενώσεις προάσπισης των ανθρωπίνων δικαιωμάτων, ενώσεις νέων, γυναικών, αγροτών, ΜΚΟ, συνδικάτα, οικονομικοί και κοινωνικοί εταίροι, εκκλησίες, θρησκευτικές και φιλοσοφικές οργανώσεις, κτλ.), του ιδιωτικού τομέα, των πανεπιστημίων και λοιπών εκπαιδευτικών και επιμορφωτικών ιδρυμάτων, των αποκεντρωμένων και τοπικών φορέων αυτοδιοίκησης, πρέπει να αποτελέσει απαρέγκλιτη προϋπόθεση της Σύμβασης Λομέ V[semigr ]

20. εκτιμά ότι πρέπει να διασφαλίζονται τα θεμελιώδη ανθρώπινα δικαιώματα, προκειμένου να είναι δυνατή η δημοκρατική συμμετοχή των πολιτών στη λήψη των αποφάσεων, και για να διατυπωθούν εναλλακτικές προτάσεις σχετικά με την επιθυμητή ανάπτυξη[semigr ]

21. ελπίζει ειδικότερα ότι θα αναπτυχθεί η συνεργασία μεταξύ των φορέων τοπικής αυτοδιοίκησης των χωρών ΑΚΕ και των αντιστοίχων φορέων της Ευρωπαϊκής Ένωσης δεδομένου ότι η αποκεντρωμένη αυτή συνεργασία έχει ως αντικείμενο δράσεις και σχέδια που αφορούν την καθημερινή ζωή των πολιτών, ενισχύει την διαδικασία αποκέντρωσης σε τοπικό επίπεδο στις χώρες ΑΚΕ και συμβάλλει στην ευαισθητοποίηση των κατοίκων των ευρωπαϊκών περιοχών στις οποίες έχουν δημιουργηθεί οι τοπικοί συλλογικοί φορείς στα προβλήματα που αντιμετωπίζουν οι αναπτυσσόμενες χώρες[semigr ]

22. φρονεί ότι οι θεσμοί ΑΚΕ-ΕΕ πρέπει να ενισχυθούν περιλαμβάνοντας μη κρατικούς φορείς που πρέπει να ενθαρυνθούν να συμμετάσχουν στην εννοιοποίηση, υλοποίηση και αξιοποίηση των αναπτυξιακών προγραμμάτων ΑΚΕ-ΕΕ[semigr ]

23. θεωρεί ότι πρέπει να ενθαρυνθούν και να υποστηριχθούν οι μηχανισμοί συμμετοχής και συνάντησης των παραγόντων της κοινωνίας σε εθνικό και περιφερειακό επίπεδο, καθώς και σε πλαίσιο ΑΚΕ-ΕΕ[semigr ]

24. υπογραμμίζει ειδικότερα το ρόλο των γυναικών στην ανάπτυξη και ζητεί να ληφθεί υπόψη το θέμα του φύλου στο σχεδιασμό και την εφαρμογή των κοινών πολιτικών και στρατηγικών[semigr ]

25. αναμένει ότι η προσέγγιση του «mainstreaming» θα καθιερωθεί συμβατικά σε όλους τους τομείς της μελλοντικής συνεργασίας ΑΚΕ-ΕΕ, και ότι θα δημιουργηθούν τα αναγκαία μέσα προκειμένου να ενισχυθούν τα δικαιώματα των γυναικών για ίση πρόσβαση στην εκπαίδευση, την κατάρτιση, τις ευκαιρίες απασχόλησης και την ισότιμη συμμετοχή σε όλες τις οικονομικές και κοινωνικές διεργασίες, καθώς και στη λήψη αποφάσεων[semigr ]

26. ζητεί στη συνεργασία ΑΚΕ-ΕΕ να ληφθεί πλήρως υπόψη η κατάσταση των παιδιών[semigr ]

27. ζητεί η νέα εταιρική σχέση να χαρακτηρίζεται από υιοθέτηση της συνεργασίας εκ μέρους του πληθυσμού, κάτι που προϋποθέτει ότι θα υπάρχει διαφάνεια και δυνατότητα πρόσβασης στα προγράμματα[semigr ]

28. τονίζει συνεπώς ότι οι ανάγκες και οι απαιτήσεις των ατόμων, και ιδίως των φτωχότερων ομάδων του πληθυσμού, πρέπει να τοποθετηθούν στο επίκεντρο της εφαρμογής της Σύμβασης[semigr ]

Σε ό,τι αφορά τους στόχους

29. είναι πεπεισμένο για τη συμπληρωματικότητα μεταξύ αγώνα κατά της φτώχειας, βιώσιμης ανάπτυξης και σταδιακής ενσωμάτωσης στην παγκόσμια οικονομία και τονίζει ως προς αυτό ότι οι ως άνω στόχοι δεν είναι δυνατόν να επιτευχθούν εάν δεν βελτιωθεί αισθητά η θέση των γυναικών στις αναπτυσσόμενες χώρες, ώστε να μπορούν να συμμετέχουν πλήρως στην υλοποίηση των στόχων αυτών[semigr ]

30. είναι πεπεισμένο ότι προκειμένου η πολιτική για την καταπολέμηση της φτώχειας και την πρόληψη των κρίσεων πρέπει να λαμβάνει υπόψη το φαινόμενο της γρήγορης αστικής ανάπτυξης που παρατηρείται στις χώρες ΑΚΕ και τη συνακόλουθη πολιτική και κοινωνική αστάθεια και προτείνει, στο πλαίσιο αυτό, τη θέσπιση κεφαλαίου αφιερωμένου στην αστική ανάπτυξη στη Σύμβαση της Λομέ[semigr ]

31. υπογραμμίζει ωστόσο ότι μόνη η οικονομική ανάπτυξη δεν επαρκεί για να εξασφαλίσει την εξάλειψη της φτώχειας, ζητεί να εφαρμοσθούν στο πλαίσιο ΑΚΕ- ΕΕ οι υποχρεώσεις που ανελήφθησαν κατά την Παγκόσμια Διάσκεψη Κορυφής των Ηνωμένων Εθνών για την κοινωνική ανάπτυξη και να τεθεί ως στόχος της μελλοντικής συνεργασίας η επίτευξη των στόχων της Επιτροπής Αναπτυξιακής Βοήθειας όσον αφορά τη μείωση της φτώχειας, μέσω ιδίως της κατά το ήμισυ μείωσης της υπερβολικής φτώχειας στις χώρες ΑΚΕ μέχρι το 2015[semigr ]

32. υπογραμμίζει ότι:

- η καταπολέμηση της φτώχειας πρέπει να βρίσκεται στο επίκεντρο των αναπτυξιακών δραστηριοτήτων[semigr ]

- η επικέντρωση στις φτωχότερες χώρες πρέπει να οδηγήσει σε προνομιακή μεταχείριση της Αφρικής[semigr ]

- η καταπολέμηση της φτώχειας δεν συνεπάγεται τη συνεργασία αποκλειστικά με τις φτωχότερες χώρες, διότι αντικείμενο της αναπτυξιακής συνεργασίας πρέπει να αποτελέσουν οι φτωχοί πληθυσμοί όλων των χωρών[semigr ]

33. υπογραμμίζει ότι ο έλεγχος της δημογραφικής ανάπτυξης αποτελεί καθοριστικό παράγοντα στον αγώνα κατά της φτώχειας, δεδομένου ότι επηρεάζει επίσης σημαντικά τις συνθήκες διαβίωσης των γυναικών και των παιδιών, και ότι η ΕΕ πρέπει, από κοινού με τις χώρες ΑΚΕ, να λάβει σοβαρά υπόψη τις συστάσεις του Καΐρου και του Πεκίνου[semigr ]

34. ζητεί, με σκοπό τη βιώσιμη ανάπτυξη, να ενσωματωθεί πλήρως η προστασία του περιβάλλοντος στο σχεδιασμό, την εφαρμογή και την αξιολόγηση του συνόλου των πολιτικών, προγραμμάτων και έργων, βάσει των υποχρεώσεων που ανελήφθησαν κατά τη Διάσκεψη Κορυφής για τη Γη, ιδίως όσον αφορά την επισιτιστική ασφάλεια, την παροχή καθαρού πόσιμου ύδατος και την επίλυση υγειονομικών προβλημάτων[semigr ]

35. τάσσεται υπέρ μιας κοινής περιβαλλοντικής πολιτικής ΑΚΕ-ΕΕ μεταξύ άλλων με τους ακόλουθους στόχους:

- διατήρηση της βιοποικιλότητας και αναγνώριση του γεγονότος ότι οι εν λόγω πόροι αποτελούν πνευματική ιδιοκτησία των κρατών και των κατοίκων τους,

- δημιουργία περιφερειακών γενετικών βάσεων για τη διατήρηση των φυτικών ειδών και των τοπικών ζώων[semigr ]

- ανάπτυξη και προώθηση ανανεώσιμων και διατηρήσιμων πηγών ενέργειας,

- αναχαίτιση της διαδικασίας απερήμωσης και ξηρασίας,

- προστασία των (τροπικών) δασών, των παράκτιων περιοχών και των υγρότοπων,

- ανάπτυξη και προώθηση μιας αστικής περιβαλλοντικής πολιτικής στον τομέα της ατμοσφαιρικής ρύπανσης, της διαχείρισης των αποβλήτων κτλ.,

- καταπολέμηση της απερήμωσης[semigr ]

- προστασία των φυσικών πόρων[semigr ]

36. τονίζει τη σημασία της βελτίωσης της ανταγωνιστικότητας των οικονομιών των χωρών ΑΚΕ, της δημιουργίας κλίματος ευνοϊκού για τις εσωτερικές και εξωτερικές επενδύσεις, του σεβασμού των περιβαλλοντικών προτύπων και των θεμελιωδών κοινωνικών προτύπων όπως έχουν οριστεί στις συμβάσεις της ΔΟΕ[semigr ] υπογραμμίζει την καθοριστική σημασία του να συμμετάσχουν ενεργητικά οι άνδρες και οι γυναίκες στην προσπάθεια αυτή[semigr ]

37. ζητεί κατά συνέπεια να αυξηθεί αποφασιστικά η συμβολή της Ένωσης στην σταθερότητα, την ανταγωνιστικότητα και την ανάπτυξη του ιδιωτικού τομέος, που συνιστούν θεμελιώδη στοιχεία για την ενσωμάτωση των χωρών ΑΚΕ στο παγκόσμιο οικονομικό σύστημα[semigr ]

38. τονίζει εν συνεχεία με έμφαση την σημασία που έχει η βελτίωση της ανταγωνιστικότητας των επιχειρήσεων των χωρών ΑΚΕ και η δημιουργία ενός ευνοϊκού περιβάλλοντος για τις εγχώριες και εξωτερικές επενδύσεις[semigr ]

39. τονίζει τη σημασία της προωθήσεως των πολιτισμικών στοιχείων και υπογραμμίζει την ανάγκη τόνωσης της πολιτισμικής συνεργασίας με στόχο το διάλογο και την αμοιβαία κατανόηση[semigr ] ωστόσο, για να αποφευχθεί η εξέλιξη του διαλόγου αυτού σε μονόλογο προς όφελος μόνον των αναπτυσσομένων χωρών επείγει να διατηρηθεί η οπτικοακουστική μνήμη των χωρών ΑΚΕ με την ενίσχυση και την δημιουργία ειδικευμένων περιφερειακών κέντρων και την επιμόρφωση του προσωπικού[semigr ]

40. ζητεί να δοθεί ιδιαίτερη προσοχή στην κατάσταση των μικρών νησιωτικών χωρών ΑΚΕ, μέσω της έγκρισης ειδικών μέτρων, κυρίως σε θέματα εμπορίου (κανόνες προέλευσης), περιβάλλοντος (κλιματικές μεταβολές) και μεταφορών[semigr ]

Σε ό,τι αφορά τους μηχανισμούς

41. εκτιμά ότι η επίτευξη προόδου στους τομείς της συνεργασίας και της περιφερειακής ενοποίησης είναι απαραίτητη για την επίτευξη των στόχων που έχουν τεθεί και ζητεί να προσφέρει η ΕΕ κατά προτεραιότητα υποστήριξη σ' αυτές τις διεργασίες[semigr ]

42. υπογραμμίζει ότι η Επιτροπή πρέπει να αναθεωρήσει την απόφαση περί OCT το έτος 2000, και την καλεί να υποβάλει εγκαίρως σχετικές προτάσεις, προκειμένου να καταστεί δυνατόν η απόφαση περί OCT να ληφθεί σε συντονισμό, μεταξύ άλλων με την Πέμπτη Σύμβαση Λομέ[semigr ]

43. θεωρεί ότι θα πρέπει να είναι δυνατόν να κληθούν βουλευτές από τον OCT να παρακολουθήσουν τη Μεικτή Κοινοβουλευτική Συνέλευση ΑΚΕ-ΕΕ σε εύθετο χρόνο[semigr ]

44. επιθυμεί όπως συμμετάσχουν στις διαδικασίες συνεργασίας και περιφερειακής ολοκλήρωσης που προωθεί η Ένωση οι άκρως απομακρυσμένες περιφέρειες της Ένωσης και οι χώρες και τα υπερπόντια εδάφη, προκειμένου να αξιοποιηθούν οι υφιστάμενες ενέργειες μεταξύ ΑΚΕ, Υπερπόντιων Χωρών και Εδαφών και κοινοτικών περιοχών, τόσο στις χώρες της Καραϊβικής όσο και του Ειρηνικού ή του Ινδικού Ωκεανού[semigr ]

45. υιοθετεί την πρόταση της Επιτροπής περί κατά προτεραιότητα υποστήριξης της θεσμικής διάστασης και ενίσχυσης των δυνατοτήτων των εν λόγω χωρών και των πολιτών τους, τόσο ανδρών όσο και γυναικών[semigr ] θεωρεί ειδικότερα ότι οι τοπικές και εθνικές δημόσιες αρχές πρέπει να διαθέτουν ικανές και αποδοτικές διοικήσεις για τις υπηρεσίες κοινής ωφελείας στους τομείς της παιδείας, της υγείας και της εργασίας[semigr ]

46. ζητεί την ενίσχυση της βασικής εκπαίδευσης ευρέων στρωμάτων του πληθυσμού και τη στοχοθετημένη κατάρτιση των μελλοντικών ηγετικών στελεχών[semigr ]

47. τάσσεται, στα θέματα εμπορίου, υπέρ της πρότασης της Επιτροπής περί διαφοροποίησης σε ένα ενιαίο πλαίσιο[semigr ]

48. υπενθυμίζει την αποφασιστική σημασία που έχουν τα πρωτόκολλα σχετικά με ορισμένα προϊόντα (μπανάνες, ρούμι, ζάχαρη, βόειο κρέας) για την κοινωνικοοικονομική ανάπτυξη πολλών χωρών ΑΚΕ και για την αρμονική ένταξή τους στις διεθνείς συναλλαγές[semigr ] ζητεί, συνεπώς, η πέμπτη σύμβαση του Λομέ να ενισχύσει τις ευεργετικές επιπτώσεις των πρωτοκόλλων αυτών στις παραδοσιακές εμπορικές ροές των ενδιαφερόμενων χωρών ή περιοχών[semigr ]

49. ζητεί να επανεξετασθούν οι ειδικοί μηχανισμοί της συνεργασίας ΑΚΕ-ΕΕ, ιδίως δε οι STABEX και SYSMIN, που πρέπει να χρησιμοποιηθούν για να τεθεί ένα τέλος στην πλήρη εξάρτηση πολλών χωρών ΑΚΕ από μικρό αριθμό βασικών προϊόντων[semigr ] συνιστά εκσυγχρονισμό του SYSMIN και αναζωπύρωση της μεταλλευτικής συνεργασίας με στόχο να εξαλειφθούν τα κωλύματα που συνδέονται με την απουσία προσαρμογής των νομοθετικών ρυθμίσεων και δομών, με την έλλειψη δεξιοτήτων και γνώσεων, την ανεπάρκεια των δικτύων μεταφορών και με στόχο να προωθηθεί η επανάληψη των ιδιωτικών επενδύσεων σε έναν τομέα όπου το μερίδιο της Αφρικής βρίσκεται σε πτώση παρόλο που δεν λείπουν ούτε οι πόροι, ούτε η ζήτηση ούτε τα κεφάλαια[semigr ]

50. τάσσεται υπέρ της ενίσχυσης της εμπορικής συνεργασίας, της προώθησης μιας βέλτιστης χρήσης των εμπορικών προτιμήσεων και της κατάργησης των τελευταίων εμποδίων (κυρίως μέσω της απλοποίησης και της ελαστικότερης εφαρμογής των κανόνων προέλευσης)[semigr ]

51. ζητεί να προβλεφθούν προς ενίσχυση των κρατών ΑΚΕ μέτρα, ώστε να εξεύρουν οι χώρες αυτές μια θέση στην παγκόσμια οικονομία, ιδιαίτερα στους εξής τομείς:

- συγκρότηση περιφερειακών οικονομικών χώρων[semigr ]

- διαφοροποίηση της παραγωγής[semigr ]

- σταδιακή προσαρμογή στους κανόνες του διεθνούς εμπορίου[semigr ]

- επανάληψη των επενδύσεων[semigr ]

- συμβολή της συνεργασίας ΑΚΕ-ΕΕ στη νομισματική σταθερότητα (ρόλος του Ευρώ)[semigr ]

- ελάφρυνση του χρέους μέσω της εξόφλησης σε τοπικό νόμισμα[semigr ]

52. προτείνει τη δημιουργία παρατηρητηρίου των οικονομικών, εμπορικών και κοινωνικών πρακτικών και δημιουργία σήματος ποιότητας ΑΚΕ[semigr ]

53. ζητεί τη συνεχή ολοκλήρωση της βοήθειας και του εμπορίου προκειμένου να αναπτυχθούν οι εμπορικές ικανότητες, συμπεριλαμβανομένων της κατάρτισης, της υγείας και της εκπαίδευσης, των υποδομών και της μεταφοράς τεχνολογίας[semigr ]

54. ζητεί να θεωρούνται οι δίκαιες εμπορικές σχέσεις ως ένα αξιόπιστο και θετικό όργανο για τις σχέσεις ΑΚΕ/ΕΕ και να δημιουργηθούν ειδικά όργανα για τον παραμερισμό κάθε εμποδίου κατά την άσκηση των εν λόγω σχέσεων[semigr ]

55. θεωρεί σκόπιμη τη σύναψη περιφερειακών επενδυτικών συμφωνιών που να εξισορροπούν την ανάγκη προστασίας των επενδύσεων προβλέποντας την υποχρέωση συμμόρφωσης των επενδυτών με τα διεθνή πρότυπα που αφορούν τα δικαιώματα των εργαζομένων, την προστασία των κοινοτήτων, του καταναλωτή και του περιβάλλοντος[semigr ] κρίνει αναγκαία τη συμμετοχή των ενδιαφερόμενων ΥΧΕ στη διαδικασία αυτή[semigr ]

56. υπενθυμίζει ότι το χρέος που βαρύνει την πλειοψηφία των χωρών ΑΚΕ δυσχεραίνει σημαντικά την επίτευξη του στόχου της συρρίκνωσης της φτώχειας και διακυβεύει την κοινωνικο-οικονομική ανάπτυξη των εν λόγω χωρών[semigr ] θεωρεί ως εκ τούτου απαραίτητο η Ευρωπαϊκή Ένωση να συνεχίσει και να εντείνει τις προσπάθειές της όσον αφορά την μείωση ή την ακύρωση του χρέους των χωρών ΑΚΕ είναι δε της άποψης ότι η μελλοντική συμφωνία εταιρικής σχέσεως οφείλει να προσδιορίσει νέους τρόπους αντιμετώπισης του καίριου αυτού προβλήματος[semigr ]

57. καλεί την Ένωση, προεκτείνοντας την πρωτοβουλία σχετικά με το χρέος των πτωχών χωρών που αναλήφθηκε στο Ευρωπαϊκό Συμβούλιο της Λυών και σε συνεργασία με τους κυριότερους διεθνείς χρηματοδότες, να εξετάσει τους όρους ανακαθορισμού των χρεών που έχουν συνάψει οι χώρες ΑΚΕ μαζί της, κυρίως μάλιστα οι λιγότερο ανεπτυγμένες από αυτές[semigr ]

58. θεωρεί επείγουσα τη λήψη μέτρων μείωσης, μετατροπής και διαγραφής του εξωτερικού χρέους των χωρών ΑΚΕ και αύξησης της συμμετοχής ιδιωτικών κεφαλαίων, μέσω εγγυητικών πόρων, για τη χρηματοδότηση υποδομών χωρίς να αυξηθεί το χρέος των χωρών ΑΚΕ[semigr ]

59. υπενθυμίζει ότι η επιστημονική έρευνα και η τεχνολογική ανάπτυξη αποτελούν αποφασιστικής σημασίας όργανα για την οικονομική, κοινωνική και πολιτιστική ανάπτυξη των χωρών ΑΚΕ[semigr ] εκτιμά, ως εκ τούτου, απαραίτητο να ενισχυθεί περαιτέρω η επιστημονική και τεχνική έρευνα, καθώς και η προπαρασκευή των χωρών ΑΚΕ για την είσοδό τους στην κοινωνία της πληροφορίας, και συγκεκριμένα σε θέματα τηλεπικοινωνιών[semigr ] προτείνει τη δημιουργία ευρωπαϊκού ιδρύματος για τη μακροπρόθεσμη στήριξη των ερευνητικών εργαστηρίων στις αναπτυσσόμενες χώρες με στόχο τη βελτίωση των γνώσεων σε σχέση με το χώρο, τους πόρους και τις κοινωνίες των χωρών ΑΚΕ[semigr ]

60. θεωρεί ότι η προσεχής σύμβαση θα πρέπει να προβλέπει μέτρα προστασίας της πνευματικής ιδιοκτησίας στις χώρες ΑΚΕ, των οποίων οι εφευρέσεις γίνονται επιτόπου αντικείμενο οικειοποίησης, ενώ τα σπάνια αποτελέσματα των ερευνητικών τους ιδρυμάτων αγοράζονται από πολυεθνικές εταιρίες χωρίς οι χώρες αυτές να έχουν πρόσβαση, για λόγους κόστους, στις ευρεσιτεχνίες των ανεπτυγμένων κρατών[semigr ]

61. υπογραμμίζει τη σημασία της κήρυξης της έρευνας και της χρησιμοποίησης των λεγόμενων τεχνολογιών πρώτης γραμμής, οι οποίες είναι απλές τεχνολογίες εφαρμογής που επιτρέπουν την έξοδο από τη φτώχεια, ιδιαίτερα στους τομείς της υγιεινής, της επεξεργασίας των υδάτων, της επεξεργασίας και της ανακύκλωσης αποβλήτων, της άρδευσης μικρής κλίμακας και της βιοτεχνίας[semigr ]

62. τάσσεται υπέρ των μέτρων υποστήριξης της λαϊκής οικονομίας, κυρίως στις μεγάλες αστικές περιοχές, ειδικότερα όσον αφορά την επαγγελματική κατάρτιση και την ενίσχυση για τη διάθεση των προϊόντων στο εμπόριο,

63. υπογραμμίζει τη σημασία στήριξης του ιδιωτικού τομέα, καθώς και την προσοχή που πρέπει να δοθεί σε αυτόν, υπό τον όρο να μην επιδοτούνται οι επιχειρήσεις που δεν το έχουν ανάγκη προκειμένου να δημιουργηθούν και να επιτύχουν, παρά μόνον όσον αφορά τη νομική ασφάλεια, τις τραπεζικές χρηματοδοτήσεις, το εκπαιδευμένο προσωπικό και την καλή υποδομή[semigr ] εκτιμά ότι η οικονομική και τεχνική ενίσχυση της Ευρωπαϊκής Ένωσης πρέπει να επεκταθεί στους επιχειρηματίες του «άτυπου» τομέα από τον οποίο ζει περισσότερο από το ήμισυ του πληθυσμού στις περισσότερες χώρες του Νότου, καλύπτει τα κενά που αφήνει το κράτος σε πολλούς τομείς και δημιουργεί θέσεις απασχόλησης[semigr ] θεωρεί ότι ακριβώς αυτούς τους επιχειρηματίες της πραγματικής λαϊκής οικονομίας πρέπει να ενισχύσει η ΕΕ ώστε να συνενωθούν, να εκπαιδευθούν, να διοικηθούν, να χρηματοδοτηθούν και να εξοπλισθούν, να αποκαταστήσουν τέλος μία υγιή σχέση με τις δημόσιες αρχές, ιδιαίτερα σε θέματα φορολογίας και εργασιακής νομοθεσίας[semigr ]

64. θεωρεί τις μικροπιστώσεις και την πρόσβαση στις πιστώσεις εκ μέρους του πληθυσμού θέμα ουσιώδους σημασίας που πρέπει να χαρακτηρίζει τη νέα σύμβαση Λομέ[semigr ] ζητεί από την Επιτροπή να προωθηθεί η πρόσβαση στις πιστώσεις στο πλαίσιο της διαπραγμάτευσης για την Λομέ Ε', ιδίως με μια οικονομική συνεργασία ΑΚΕ-ΕΕ, από την οποία θα επωφελούνται οι παράγοντες της λαϊκής οικονομίας και οι μικρομεσαίες επιχειρήσεις[semigr ]

65. θεωρεί θεμελιώδους σημασίας τη διευκόλυνση της ανάπτυξης της μικρής επιχείρησης, των συνεταιρισμών και των βιοτεχνικών δραστηριοτήτων μεταξύ άλλων και με την υλοποίηση μορφών αποκεντρωμένης οικονομικής συνεργασίας μεταξύ ευρωπαϊκών οντοτήτων και ομολόγων τους ΑΚΕ (ενώσεις επιχειρήσεων, βιομηχανικά τμήματα, τεχνολογικά και ερευνητικά κέντρα), υποστηρίζοντας τις δραστηριότητες επιμόρφωσης, επιστημονικής και τεχνολογικής έρευνας και υλοποίησης κοινοπραξιών[semigr ]

66. ζητεί να αναθεωρηθούν οι πολιτικές διαχείρισης των πόλεων (στέγαση, πολεοδομία, δημόσιες υπηρεσίες), προκειμένου να εξασφαλισθεί ότι δεν επιδεινώνουν τις συνθήκες διαβίωσης των φτωχοτέρων και ότι ειδικότερα δεν καταργούν τις θέσεις απασχόλησής τους και δεν προκαλούν την δημιουργία αστέγων χωρίς να μεριμνούν για την επαναστέγασή τους[semigr ]

67. υπογραμμίζει τη σπουδαιότητα των μετατρέψιμων νομισμάτων και ζητεί τη λήψη μέτρων για την υποστήριξη των αναπτυσσομένων χωρών κατά τη δημιουργία αποδοτικών και σταθερών νομισματικών συστημάτων[semigr ]

68. υπογραμμίζει την ανάγκη βελτίωσης της συνεργασίας μεταξύ της ΕΕ και των χωρών ΑΚΕ στον επισιτιστικό και γεωργικό τομέα, με στόχο την επίτευξη ενός καλύτερου επιπέδου επισιτιστικής ασφάλειας σε όλες τις ενδιαφερόμενες χώρες[semigr ]

69. ζητεί να τεθεί εκ νέου σε λειτουργία το Διαφρικανικό Κέντρο Πρόληψης Φυσικών Καταστροφών[semigr ]

Σε ό,τι αφορά τη χρηματοοικονομική και τεχνική συνεργασία

70. εκτιμά ότι πρέπει να γίνει μια ριζική απλοποίηση, ώστε η συνεργασία να καταστεί διαφανής, αποτελεσματική και ορατή[semigr ]

71. εκτιμά ότι ο εκ των προτέρων ορισμός των κανόνων του παιχνιδιού είναι θεμελιώδους σημασίας και ότι ο προγραμματισμός κατά χώρες πρέπει να βασίζεται στις ανάγκες και τις επιθυμίες των ενδιαφερόμενων χωρών ΑΚΕ και να ενισχύει τη συνέργεια προς την κατεύθυνση της περιφερειακής ανάπτυξης[semigr ]

72. υποστηρίζει, μεταξύ των προτεινομένων λύσεων, εκείνη των τριών προϋπολογισμών (μακροπρόθεσμος, βραχυπρόθεσμος, μη κυβερνητικοί συντελεστές), στους οποίους θα πρέπει να υπαχθούν οι ήδη υπάρχοντες μηχανισμοί[semigr ]

73. επαναλαμβάνει το αίτημά του περί υπαγωγής του ΕΤΑ στον προϋπολογισμό της ΕΕ[semigr ]

74. τάσσεται, εφόσον υπάρξουν ευνοϊκές συνθήκες, υπέρ της δημοσιονομικής και τομεακής υποστήριξης αντί της χορήγησης βοήθειας για έργα στο βαθμό που η υποστήριξη αυτή θα εξαρτάται από την υλοποίηση του κοινωνικού προγράμματος που προσδιορίζεται στη Διάσκεψη των Ηνωμένων Εθνών που διοργανώθηκε στην Κοπεγχάγη[semigr ]

75. υποστηρίζει, σε θέματα διαχείρισης της συνεργασίας, τη λύση της αυτόνομης διαχείρισης από τις αποδέκτριες χώρες, που ευνοεί ιδίως την ενίσχυση των εγχωρίων δυνατοτήτων[semigr ]

76. υπενθυμίζει ότι η ανάπτυξη είναι πρώτα και κύρια υπόθεση των άμεσα ενδιαφερομένων, δηλαδή των ανδρών και των γυναικών που πρέπει να την αποφασίσουν, να την οργανώσουν, να την πραγματώσουν και, κατά συνέπεια, κρίνει ότι πρέπει να ενισχυθεί η κοινωνική διάσταση και να συνεκτιμηθεί πλήρως στο διάλογο σχετικά με τις πολιτικές, κάτι που θα προωθήσει τις απαραίτητες προσαρμογές των εκπαιδευτικών συστημάτων, ιδιαίτερα για τα νεαρά κορίτσια, και των συστημάτων υγείας, συμπεριλαμβανομένου του περιγεννητικού τομέα, καθώς και η βελτίωση των συνθηκών ζωής και εργασίας[semigr ]

77. είναι πεπεισμένο ότι όλες οι πολιτικές οφείλουν να κριθούν με γνώμονα την επίδρασή τους επί της φτώχειας. Τα αναπτυξιακά προγράμματα και οι εμπορικές πολιτικές θα πρέπει να αξιολογηθούν με γνώμονα τον τρόπο που επηρεάζουν το πρόβλημα της φτώχειας και του φύλου[semigr ] η αξιολόγηση αυτή θα πρέπει να είναι τόσο αυστηρή όσο αυστηρή είναι η διαδικασία που εφαρμόζεται στην ΕΕ για την αξιολόγηση των περιβαλλοντικών επιπτώσεων[semigr ]

78. ζητεί από τις ΜΚΟ να θέσουν ως πρώτη προτεραιότητα της δράσεώς τους τη δέσμευση που έχουν αναλάβει όσον αφορά την στήριξη των φτωχών, απευθύνει δε έκκληση στην Ευρωπαϊκή Ένωση να βοηθήσει τις εν λόγω ΜΚΟ

- να απεγκλωβισθούν από το πλαίσιο των σχεδίων προκειμένου να ενισχύσουν τις εγγενείς δυνάμεις των συνοικιακών ενώσεων, των ενώσεων αγροτών και χωρικών προκειμένου να αποκτήσουν τη δυνατότητα χάραξης και εκτέλεσης των δράσεων που τους αφορούν[semigr ]

- να αναπτύξουν τις δυνατότητες ενημέρωσης και επικοινωνίας καθώς και τα μέσα έκφρασης των ομάδων με τις οποίες εργάζονται, τόσο στο εσωτερικό τους όσο και προς το εξωτερικό[semigr ]

- να προσφύγουν σε «τεχνολογίες αιχμής» οι οποίες στηρίζονται στις ικανότητες και τους τεχνικούς και πολιτιστικούς πόρους των πληθυσμών καθώς και στις εξωτερικές τεχνολογικές συνεισφορές μικρού κόστους και εύκολης διάδοσης[semigr ]

79. τονίζει την ανάγκη να περιληφθούν στα προγράμματα κοινωνικά κριτήρια που θα βελτιώσουν τις συνθήκες διαβίωσης και εργασίας όλου του πληθυσμού[semigr ] θεωρεί σκόπιμη τη συγκρότηση κοινωνικής εμπειρογνωμοσύνης σε επίπεδο κρατών ΑΚΕ[semigr ] θεωρεί την αποκεντρωμένη συνεργασία ως μία από τις μεγάλες καινοτομίες της Λομέ IV, αλλά επικρίνει το γεγονός ότι δεν έχει ακόμη εφαρμοσθεί επαρκώς, μεταξύ άλλων, από τους κοινωνικούς εταίρους, και επισημαίνει, στο πλαίσιο αυτό, το μεγάλο μελλοντικό της δυναμικό όσον αφορά την ανάληψη τοπικών πρωτοβουλιών[semigr ] θεωρεί επίσης ότι πρέπει να δημιουργηθούν ειδικά κίνητρα για τις χώρες που πληρούν το κριτήριο του 20% που έθεσε η Διάσκεψη Κορυφής της Κοπεγχάγης για τα κοινωνικά θέματα[semigr ]

80. θεωρεί ότι πρέπει να ενσωματωθούν επίσης στο διάλογο σχετικά με τις πολιτικές τα στοιχεία που αφορούν το κράτος δικαίου (συνθήκες λειτουργίας της αστυνομίας, της χωροφυλακής και των δικαστηρίων), το σεβασμό των δικαιωμάτων του ανθρώπου την ελευθερία του συνέρχεσθαι καθώς και την ύπαρξη ελεύθερου και υπεύθυνου τύπου[semigr ]

81. καλεί την Επιτροπή να διασφαλίσει ότι τα προγράμματα διαρθρωτικής αναπροσαρμογής θα έχουν ως αποτέλεσμα να αυξηθεί η στήριξη προς τις βασικές κοινωνικές υπηρεσίες και όχι να μειωθεί[semigr ]

82. καλεί την Επιτροπή να εγκαθιδρύσει ανεξάρτητο μηχανισμό διαμαρτυριών για μεμονωμένα άτομα ή κοινότητες που θεωρούν ότι έχουν ζημιωθεί από τη συνεργασία στο πλαίσιο της Σύμβασης Λομέ V[semigr ]

83. εκτιμά ότι η Επιτροπή δεν διαθέτει αυτή τη στιγμή, λόγω των αδικαιολόγητων περικοπών προσωπικού, τις απαιτούμενες δυνατότητες σε προσωπικό για την διεκπεραίωση των αυξανόμενων, από ποσοτική και ποσοτική άποψη, καθηκόντων και θεωρεί ότι οι στόχοι που έχουν τεθεί δεν μπορούν να υλοποιηθούν χωρίς μια επανεξέταση του θέματος του ανθρώπινου δυναμικού[semigr ]

84. θεωρεί ότι οι αντιπροσωπείες της Επιτροπής στις χώρες ΑΚΕ δεν μπορούν να λειτουργήσουν αποτελεσματικά τόσο λόγω της ανεπάρκειας προσωπικού όσο και λόγω του υπερσυγκεντρωτικού χαρακτήρα της διαδικασίας λήψης αποφάσεων στις επιτροπές του Συμβουλίου και ζητεί την επείγουσα αντιμετώπιση της κατάστασης αυτής, ούτως ώστε να μπορέσει να τεθεί αποτελεσματικά σε εφαρμογή η συνεργασία στο πλαίσιο της Σύμβασης Λομέ V[semigr ]

85. εκτιμά ότι η σχεδιαζόμενη από την Επιτροπή μεταρρύθμιση της διαχείρισης της συνεργασίας θα επιτρέψει να εστιασθεί η δραστηριότητα της Επιτροπής στην εφαρμογή των νέων προτεινόμενων γενικών κατευθύνσεων[semigr ]

86. θεωρεί ότι πρέπει να προβλεφθεί μια εκ περιτροπής και για προσδιορισμένο χρόνο παρουσία εκπροσώπων των χωρών ΑΚΕ στα γραφεία της Ευρωπαϊκής Ένωσης που είναι υπεύθυνα για το χειρισμό των σχέσεων ΕΕ-ΑΚΕ προκειμένου να βελτιωθεί η γνώση των μηχανισμών και η ικανότητα διαχείρισης των χωρών ΑΚΕ[semigr ]

Σε ό,τι αφορά τις ευθύνες της Ευρωπαϊκής Ένωσης

87. απαιτεί τη διατήρηση του ενδιαφέροντος της ΕΕ υπέρ του Νότου και δεν δέχεται την πρόσφατη μείωσή του προς όφελος των χωρών της Ανατολικής Ευρώπης και της Μεσογείου[semigr ]

88. είναι θορυβημένο από τη διαδικασία επανεθνικοποίησης των πολιτικών συνεργασίας για την ανάπτυξη εκ μέρους των κρατών μελών της Ευρωπαϊκής Ένωσης όπως αποδεικνύεται από την αποτυχία της προσπάθειας της Επιτροπής να προτείνει έναν μεγαλύτερο συντονισμό των εθνικών πολιτικών σε ορισμένες χώρες ΑΚΕ και από τη δραστική μείωση των πόρων για την ανάπτυξη στο πλαίσιο του προϋπολογισμού 1998[semigr ]

89. τονίζει ότι η έκβαση της Σύμβασης Λομέ V θα εξαρτηθεί επίσης από την ικανότητα της ΕΕ:

- να συντονίσει καλύτερα τις πολιτικές των κρατών μελών με την ευρωπαϊκή πολιτική,

- να δώσει μεγαλύτερη συνοχή στις πολιτικές της, όπως εξάλλου υπογραμμίζεται και στα συμπεράσματα του Συμβουλίου ΕΕ της 2ας Ιουνίου 1997, κυρίως στους τομείς της πρόληψης των συγκρούσεων, της επισιτιστικής ασφάλειας, της αλιείας, της μετανάστευσης,

- να επεξεργασθεί στρατηγικές κατάλληλες για την ανάπτυξη σε θέματα διαρθρωτικής προσαρμογής, εμπορίου, εξωτερικού χρέους, γεωργίας, επισιτιστικής ασφάλειας, περιβάλλοντος, δημογραφικού προβλήματος, υγείας, κοινωνικής πολιτικής, κλπ., τα οποία είναι απαραίτητα ώστε να καταστεί δυνατός ο διάλογος επί των πολιτικών,

- να ενεργεί στους διεθνείς φορείς (Ομάδα G8, θεσμούς του Bretton Woods, ΠΟΕ, Διασκέψεις του ΟΗΕ κτλ.), βάσει των στόχων και των δεσμεύσεων της αναπτυξιακής της πολιτικής,

- να προβάλει τη δική της ιδιαίτερη ταυτότητα σε όλα τα διεθνή βήματα (π.χ. ΠΟΥ, ΔΟΕ)[semigr ]

90. εκφράζει την απογοήτευσή του για την ισχνότητα των αποτελεσμάτων της Διάσκεψης Κορυφής του Άμστερνταμ και της αναμόρφωσης της Συνθήκης του Μάαστριχτ που, ιδίως όσον αφορά την πολιτική συνεργασίας για την ανάπτυξη, δεν οδήγησαν σε σημαντικές μεταβολές[semigr ] είναι βαθειά απογοητευμένο από τα αποτελέσματα της διάσκεψης κορυφής ιδίως όσον αφορά την ανικανότητα του Ευρωπαϊκού Συμβουλίου να καταστήσει τη συνεργασία για την ανάπτυξη αναπόσπαστο τμήμα της ΚΕΠΠΑ και να της προσδώσει μια ίδια αξιοπρέπεια ώστε να είναι σε θέση να προωθήσει τον πολιτικό εκείνο διάλογο αμοιβαίου ενδιαφέροντος που θα έπρεπε να εγγραφεί στη νέα Συνθήκη[semigr ]

91. επιμένει ότι ο συντονισμός στον τομέα αυτό θα πρέπει να διαμορφώνεται περισσότερο με βάση τις προτεραιότητες των χωρών ΑΚΕ και τις δραστηριότητες των άλλων χορηγών[semigr ] οι χώρες ΑΚΕ θα είναι υπεύθυνες για το συντονισμό[semigr ] εάν δεν έχουν τις ικανότητες για να αναλάβουν την ευθύνη του συντονισμού, οι χορηγοί θα πρέπει να βοηθούν στην ανάπτυξη των ικανοτήτων αυτών[semigr ]

92. τονίζει ιδιαίτερα την επείγουσα ανάγκη του να αποκτήσει η αναπτυξιακή πολιτική συνοχή με την κοινή αγροτική πολιτική, την εμπορική πολιτική και την αλιευτική πολιτική[semigr ]

93. θεωρεί ότι η ΕΕ, που δεν τήρησε τις υποχρεώσεις της έναντι των αναπτυσσόμενων χωρών κατά τις διαπραγματεύσεις του Γύρου της Ουρουγουάης, οφείλει να καταβάλει κάθε προσπάθεια για να κάνει αποδεκτό το ότι οι μη αμοιβαίες προτιμήσεις και τα πρωτόκολλα αποτελούν αναπτυξιακούς μηχανισμούς έως ότου επιτευχθούν οι καθορισθέντες στόχοι[semigr ]

94. ζητεί ειδικότερα να ασκήσει η ΕΕ κάθε δυνατότητα άσκησης έφεσης κατά των αποτελεσμάτων του πάνελ του ΠΟΕ για τις μπανάνες[semigr ]

95. ανησυχεί έντονα για την αμφισβήτηση εκ μέρους του Παγκόσμιου Οργανισμού Εμπορίου των προτιμησιακών εμπορικών καθεστώτων Λομέ όπως συνέβη στην περίπτωση του «πάνελ για τις μπανάνες»[semigr ] ζητεί από την Επιτροπή να αντιταχθεί με κάθε νόμιμο μέσο στην πραγματική αυτή διάλυση της Λομέ εκ μέρους του ΠΟΕ, το δε Συμβούλιο να δώσει εντολή στην Επιτροπή να διαπραγματευθεί με τον ΠΟΕ για μια διαφοροποιημένη μεταχείριση των εμπορικών καθεστώτων για τις χώρες ΑΚΕ όσον αφορά τις ευαίσθητες από οικονομική και κοινωνική άποψη παραγωγές[semigr ]

96. ζητεί από την Επιτροπή να μεριμνήσει ώστε, κατά την αναθεώρηση της μεταρρύθμισης της ΚΑΠ εν όψει της διεύρυνσης, να εξασφαλισθεί η συμβατότητα της ΚΑΠ με τους στόχους για δίκαιη συνεργασία της Σύμβασης της Λομέ,

97. υπενθυμίζει την αρνητική πρόταση τροποποίησης της «οδηγίας κακάο» που ενέκρινε η Επιτροπή και την αναφέρει ως παράδειγμα ασυνεπούς πολιτικής ανάπτυξης[semigr ]

98. υποδέχεται πολύ ευνοϊκά την πρόταση της Επιτροπής για μια συνολική ευρωπαϊκή στρατηγική έναντι των χωρών ΑΚΕ και ζητεί την έμπρακτη εφαρμογή της[semigr ]

99. λαμβάνει υπό σημείωση την έναρξη της συνεργασίας της ΕΕ με τον Οργανισμό Αφρικανικής Ενότητας και την επικροτεί[semigr ]

100. ζητεί, ενόψει της Διάσκεψης Κορυφής Ευρώπης-Αφρικής, το σχεδιασμό μιας αφρικανικής πολιτικής από την Ένωση, που να καλύπτει όλες τις πτυχές, συμπεριλαμβανομένης της πτυχής που αφορά την ασφάλεια[semigr ]

101. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και τις χώρες ΑΚΕ.